04/08/2015 | Administración LocalMunicipal
Camariñas
Bases para a concesión de subvencións a asociacións e entidades deportivas do Concello de Camariñas

BASES PARA A CONCESIÓN DE SUBVENCIÓNS A ASOCIACIÓNS E ENTIDADES DEPORTIVAS DO CONCELLO DE CAMARIÑAS PRIMEIRA.–OBXECTO. É obxecto das presentes bases regular as normas polas cales se rexerá a concesión en concorrencia competitiva de subvencións a asociacións e entidades deportivas deste Concello para sufragar parte dos gastos que lles ocasione a promoción de actividades deportivas de interese municipal. SEGUNDA.–IMPORTE DA SUBVENCIÓN. A contía global das subvencións ascende a 12.000 € con cargo ao crédito da aplicación 341.48000 do orzamento municipal do 2015 non podendo superar esta contía global. Este importe será repartido entre os solicitantes segundo os criterios que se establecen na base sexta, sen que a concesión implique para o beneficiario dereito algún para anos posteriores. TERCEIRA.–BENEFICIARIOS. Poderán solicitar estas axudas reguladas pola presente convocatoria as Asociacións e entidades deportivas validamente constituídas sen ánimo de lucro, que teñan o seu domicilio social no Concello de Camariñas e estean debidamente inscritas no rexistro de Asociacións do Concello de Camariñas, sempre que teñan actividade deportiva de deporte base, federado ou no programa deportivo da Xunta de Galicia “Xogade”. CUARTA.–COMISIÓN CUALIFICADORA. A comisión cualificadora estará composta polos seguintes membros e con voz e sen voto a secretaria xeral do Concello ou persoa que legalmente a substitúa: – Presidente: alcalde, D. Manuel Valeriano Alonso de León. – Vogal: concelleiro, D. Sergio Caamaño Fernández. – Vogal: concelleiro, D. José Manuel Canosa Campaña. QUINTA.–TRAMITACIÓN DAS SOLICITUDES.1.º.–O procedemento de concesión das subvencións iniciarase coa previa solicitude da asociación interesada en formulario que se lle facilitará pola administración municipal (anexo I), acompañada da documentación complementaria correspondente e presentarase no Rexistro da Corporación.2.º.–O prazo para a presentación de solicitudes será de 15 días hábiles desde publicación no BOP destas bases. A partires desta data non serán admitidas a trámite máis solicitudes. SEXTA.–DOCUMENTACION A PRESENTAR POLAS ASOCIACIÓNS SOLICITANTES. Xunto coa solicitude, os interesados deberán presentar a seguinte documentación: A.–Documentación xustificativa dos requisitos de carácter xeral.1.–Certificacións de estar ao corrente e sen débedas ca Axencia tributaria e ca Seguridade Social.2.–Memoria deportiva asinada polo presidente do club onde se describirán as actividades realizadas e as competicións nas que se participou na tempada anterior ou ben nas que participará na próxima tempada, o número de deportistas participantes, cantidade de socios, así como, dos resultados xerais, títulos e clasificacións obtidas.3.–Memoria de actividades da escola deportiva. Esta poderá estar incluída dentro da memoria deportiva pero nun apartado específico.4.–Memoria económica, asinada polo presidente, onde se detallen os gastos e ingresos anuais da tempada anterior clasificados por actividades. B.–Documentación xustificativa para avaliar e ponderar a contía da subvención.1.–Certificación da federación correspondente onde conste o número de licenzas federativas expedidas na tempada xa rematada ou ben xa iniciada.2.–Certificación federativa no que conste a categoría na que militaron ou militarán e o número de equipos dentro do mesmo club ou asociación, durante a tempada xa rematada ou ben na xa iniciada. Indicando se a competición onde participará ou paticipou cada equipo do club é de carácter local ou intercomarcal (dúas comarcas) ou provincial ou autonómica ou estatal ou internacional. SÉTIMA.–CRITERIOS PARA A CONCESIÓN DAS SUBVENCIÓNS. A comisión avaliadora, en base á documentación aportada polas asociacións, propoñerá o reparto das subvencións que se acordará pola Xunta de Goberno Local, segundo os seguintes criterios: 1) N.º DE LINCENZAS: 0,1 PUNTOS POR LICENZA.2) N.º DE EQUIPOS DENTRO DO MESMO CLUBE: 1 PUNTO POR EQUIPO.3) TIPO DE COMPETICIÓN NA QUE PARTICIPAN CADA UN DOS EQUIPOS DE CADA CLUBE: A) COMPETICIÓN LOCAL: 0,5 PUNTOS B) COMPETICIÓN COMARCAL (NA COMARCA DE REFERENCIA): 0,75 PUNTOS. C) COMPETICIÓN INTERCOMARCAL (DÚAS COMARCAS DA MESMA PROVINCIA): 1. D) COMPETICIÓN PROVINCIAL: 1,5 PUNTOS. E) COMPETICIÓN AUTONÓMICA: 2 PUNTOS. F) COMPETICIÓN ESTATAL: 2,5 PUNTOS. G) COMPETICIÓN INTERNACIONAL = 3,5 PUNTOS. OITAVA.–GASTOS SUBVENCIONABLES. Serán gastos subvencionables aqueles que deriven do funcionamento ordinario das asociacións tales como subministros de enerxía, material de oficina, equipamentos, fichas ou licenzas federativas e seguros médicos. NOVENA.–XUSTIFICACIÓN DAS CANTIDADES SUBVENCIONADAS. A. –O importe da subvención anual deberá xustificarse antes do 1 de decembro do ano do seu acordo. Por razóns que se deberán motivar, a Xunta de Goberno poderá acordar outro prazo diferente para a entrega das xustificacións. B. –A xustificación dos gastos realizarase mediante os seguintes documentos que deben corresponder o ano natural do que se trata: 1.º.–Facturas oficiais e que cumpran os requisitos legais expedidas ao nome da asociación onde conste a obra, subministro ou servizo prestado polo provedor do exercicio 2015. As facturas de importe superior a 2.500,00 € deberán ir acompañadas dos xustificantes que acrediten o pagamento, non admitíndose os pagos en efectivo cando as operacións superen esta cantidade (artigo 7 da Lei 7/2012, do 29 de outubro). 2.º.–Retribucións a persoal técnico. Acreditaranse mediante nóminas,; só se admitirá o recibín cando reflicta a correspondente retención do IRPF. En calquera caso deberán acompañarse do xustificante de ingreso do IRPF na Axencia Tributaria.3.º.–Certificación das Federacións ou Mutualidades onde consten as cotas que lle foron abonadas (licenzas, arbitraxes, dereitos de participación….). Non se admitirán xustificantes que non teñan relación directa con gastos derivados das actividades que se subvencionan nin cos criterios polos cales se avaliaron os seus importes nin que a súa data sexa de exercicio diferente ao da concesión. C. –Xunto cos anteriores documentos deberá presentarse unha declaración xurada do presidente da Asociación onde conste que o total da subvención outorgada polo Concello sumada ás das outras administracións públicas non superou o importe total dos gastos. En caso de que fose superior diminuirase a achega municipal ata igualar a suma aos gastos totais. D. –Os xustificantes deberán sumar, polo menos, a totalidade da subvención recibida no ano. A falta de xustificación dentro do prazo establecido dará lugar á baixa da subvención se esta non fose pagada e o reintegro, si se dera o caso, das cantidades adiantadas. E. –Xustificaranse as facturas conforme o modelo, anexo II. DÉCIMA.–OBRIGAS DO BENEFICIARIO. As entidades beneficiarias das subvencións deberán cumprir o establecido nestas bases e na normativa de aplicación. Deberán, así mesmo: – Cumprir coa normativa de uso de instalacións deportivas. – Levar o nome do Concello de Camariñas impreso nas camisetas de xogo en zona visible. – Participar no desenvolvemento de eventos deportivos puntuais promovidos polo Concello. – Presentación dos libros de contas, socios e actas en caso de que sexan solicitados polo Concello. UNDÉCIMA.–PERDA DO DEREITO AO PAGAMENTO DA SUBVENCIÓN E OBRIGA DE REINTEGRO. As entidades deberán reintegrar total ou parcialmente as cantidades percibidas, nos seguintes supostos: – Incumprimento total ou parcial da obriga de xustificación. – Incumprimento das obrigas establecidas con motivo da concesión da subvención. – Calquera outra prevista na normativa de aplicación. Se unha vez requirido o reintegro das cantidades indebidamente percibidas pola asociación, este non se produce dentro dos prazos establecidos, procederase pola vía executiva cos recargos de constrinximento que correspondan. DISPOSICIÓN FINAL Para o non establecido nas presentes bases, será de aplicación a Lei 38/2003, do 17 de novembro, xeral de subvencións, a Lei 9/2007, do 13 de xuño, de subvencións de Galicia, os Regulamentos que as desenvolven e demais lexislación concordante e de pertinente aplicación.” Camariñas, a 23 de Xullo de 2015. O alcalde Asdo.: Manuel Valeriano Alonso de León BASES PARA A CONCESIÓN DE SUBVENCIÓNS MUNICIPAIS A ASOCIACIÓNS NO CONCELLO DE CAMARIÑAS FOLLA DE SOLICITUDE. ANEXO I AO SR. ALCALDE DO CONCELLO DE CAMARIÑAS XUSTIFICACIÓN DE GASTO REALIZADO PARA O COBRO DE SUBVENCIÓNS DO CONCELLO DE CAMARIÑAS. ANEXO II Xustificantes que se achegan: Requisitos das facturas: 1.–Número de factura 2.–Datos referidos ao expedidor e destinatario da factura: Nome, apelidos ou denominación social da entidade. N. I. F. / C. I. F. Enderezo, poboación, código postal, Concello 3.–Concepto e precio total con I. V. E., que estará detallado, incluido ou exento.4.–Lugar e data da emisión da factura. AO SR. ALCALDE DO CONCELLO DE CAMARIÑAS